HR
3.5.2023.
Službeni list Europske unije
C 156/37
4.2.2.
Značajke Sir ima sušenu, smećkasto-žutu do smeđu zrnatu koru i čvrstu do glatku teksturu, a boje je bjelokosti.
Na prerezu sira vide se ravnomjerno raspoređene no raštrkane okrugle rupice mat do sjajnog izgleda, koje su otprilike veličine graška.
Te su rupice obično okrugle i veličine graška.
Okus je blag, a starenjem postaje oštar.
Ovisno o stupnju zrelosti opisana svojstva mogu biti više ili manje izražena, a da to pritom ne mijenja općenit dojam sira „Vorarlberger Alpkäse” niti utječe na njega.
„Vorarlberger Alpkäse” može se prodavati u komadima različite veličine.
Obrazloženje Riječi „više od 45 % masti u suhoj tvari” brišu se, a da se pritom ne zamjenjuju novima jer su prema postojećim pravnim zahtjevima nepotrebne.
Tekst, koji je dijelom preuzet iz izvorne specifikacije, a dijelom dodan, preciznije je formuliran kako bi se pojasnila i poboljšala potpunost opisa proizvoda, čime se nadzornom tijelu pružaju precizniji i pouzdaniji parametri proizvoda na temelju kojih treba osigurati kvalitetu proizvoda.
Ujedno je preciznije određeno najkraće razdoblje zrenja te je time i pojašnjeno.
Na tržištu i u prodaji trenutačno su najtraženiji sirevi koji su dulje dozrijevali, pa je potrebno veće dopušteno odstupanje u pogledu visine plijesni i mase pojedinačnih kolutova sira.
Masa je stoga povećana na najviše 40 kg.
Ta izmjena nema štetan učinak ili utjecaj na kvalitetu sira „Vorarlberger Alpkäse”.
2.
Dokaz o podrijetlu
Prijašnje napomene o povijesti proizvoda iz točke 5. podtočke (d) (Dokaz o podrijetlu) izvorne specifikacije proizvoda, koje su u vrijeme priznavanja predmetne oznake trebale biti uvrštene u ovu točku, sad su premještene u točku 4.6.
(Povezanost sa zemljopisnim područjem).
Umjesto njih u točku 4.4.
(Dokaz o podrijetlu) izmijenjene specifikacije uvrštene su sektorske odredbe o osiguravanju sljedivosti: „Udruženje koje podnosi zahtjev vodi registar proizvođača u kojem je naveden svaki Sennalpe (alpska kuća) u kojem se na zemljopisnom području proizvodi ‚Vorarlberger Alpkäse’, zajedno s nazivom Alpe i adresom za kontakt.
Sennalpe mora poslati poseban zahtjev udruženju koje podnosi zahtjev radi uvrštavanja u taj registar.
Dopušten je daljnji prijevoz upotrijebljenog mlijeka iz jedne odobrene alpske sirane u drugu unutar definiranog područja.
Kako bi se osigurala sljedivost, količina mlijeka koje se prevozi mora se upisati u dostavnici.
Kako bi se osigurala sljedivost sira ‚Vorarlberger Alpkäse’ izvan lanaca opskrbe, udruženje koje podnosi zahtjev na traženje izdaje kazeinsku oznaku.
Ta oznaka sadržava serijski broj.
Na kazeinskoj oznaci koja se upotrebljava nalazi se sljedeći tekst: ‚G.U.-VBG ALPKAESE XXXXXX’ Na svaki proizvedeni kolut sira Sennalpe mora prije prešanja staviti kazeinsku oznaku koja sadržava serijski broj i zatim to evidentirati u dnevnom izvješću o proizvodnji.
U dnevnom izvješću o proizvodnji upisuju se i datum proizvodnje, količina prerađenog mlijeka, temperatura zagrijavanja i broj sireva proizvedenih na određeni datum.
Sukladnost s razdobljem zrenja može se provjeriti s pomoću evidencije o proizvodnji ili na temelju proizvodne serije.
Usto je dopušteno zrenje i skladištenje sira u regionalnim podrumima za dozrijevanje koji se na definiranom području nalaze na nižoj nadmorskoj visini.
Pri prodaji sira ‚Vorarlberger Alpkäse’ Sennalpe mora voditi evidenciju kojom se omogućuje sljedivost (npr. dostavnice ili serije).”